Adama Drabo

Adama Drabo (1948 - 15 Julai 2009) alikuwa mtayarishaji filamu na mwandishi wa tamthilia kutoka Mali.

 Wasifu 
Drabo alizaliwa katika mji mkuu wa Mali wa Bamako, ambapo alionyesha kupendezwa na filamu tangu utoto wake. Kwa miaka kumi, alikuwa mwalimu wa shule katika kijiji cha Mali, na katika muda wake wa ziada alichora na kuandika michezo ya kuigiza. Kazi yake katika filamu ilianza kama hobby.

Mnamo 1979, alijiunga na Centre national de production cinématographique (CNPC). Huko, alifanya kazi na mkurugenzi Cheick Oumar Sissoko kama mkurugenzi msaidizi wa Nyamanton ya 1986 na filamu ya 1989 Finzan.

Mnamo 1988, alitayarisha filamu fupi, Nieba, la journée d'une paysanne.

Mnamo 1991, alitayarisha filamu yake ya kwanza ya urefu kamili, Ta Dona (Au feu!),  ambayo iliteuliwa kwa tuzo ya Gold Lion katika Tamasha la Filamu la Kimataifa la Locarno, na kuangaziwa katika FESPACO. Ilionyeshwa pia katika sehemu ya Un Certain Regard katika Tamasha la Filamu la Cannes la 1991.

Mnamo 1997, alitoa Taafé Fanga, ambayo inasimulia hadithi ya mwanamke wa Dogon ambaye alipata barakoa ya kichawi na kutumia uwezo wake kubadili majukumu ya kijinsia katika kijiji chake. Filamu hii ilionyeshwa katika sherehe za filamu duniani kote, zikiwemo Cannes, Tokyo, Namur, na Ouagadougou. Alifariki nchini Algeria kutokana na mshtuko wa moyo wakati wa "Festival culturel panafricain d'Alger".

 Marejeo 

Jamii:Waliozaliwa 1948
Jamii:Waliofariki 2009
Jamii:Waandishi wa Mali